b'\n_START_ARTICLE_\nExposition internationale des Arts d\xc3\xa9coratifs et industriels modernes\n_START_PARAGRAPH_\nExposition internationale des Arts d\xc3\xa9coratifs et industriels modernes var en verdensudstilling, der blev afholdt i Paris mellem den 28. april og den 25. oktober 1925. Udstillingen blev i alt bes\xc3\xb8gt af 15.019.000 mennesker._NEWLINE_Udstillingens form\xc3\xa5l var at vise franske luksusvarer frem for omverdenen, men mange nationer var repr\xc3\xa6senteret med egne pavilloner, herunder Danmark, der deltog med en pavillon af Kay Fisker og Tyge Hvass._NEWLINE_I eftertiden huskes udstillingen prim\xc3\xa6rt, fordi det i h\xc3\xb8j grad var dens fortjeneste, at art deco, som tog navn efter udstillingen, blev kendt.'